kardosdrur/scandi-wiki huggingface dataset:
Soufiane El Bakkali

Soufiane El Bakkali (født 7. januar 1996) er en marokkansk atlet, der konkurrerer i forhindringsløb.

Han repræsenterede Marokko under sommer-OL 2016 i Rio de Janeiro, hvor han blev nummer 4 på 3000 meter forhindring. Han konkurrerede også på de 1500 meter, hvor han løb et indledende heat, men sluttede ikke.

El Bakkali kvalificerede sig til at repræsentere Marokko ved sommer-OL 2020 hvor han vandt en guldmedalje foran Lamecha Girma og Benjamin Kigen.

Referencer

Eksterne henvisninger 
 

Forhindringsløbere fra Marokko
Atleter ved sommer-OL 2016
Atleter ved sommer-OL 2020
Olympiske mestre fra Marokko
Medaljevindere ved sommer-OL 2020
Fylkesråd

Fylkesråd, også omtalt som fylkesregering, er i norsk politik det politisk udøvende organ i fylkeskommuner som styres efter princippet om parlamentarisme. Fylkesrådet svarer til regeringen i national politik og byrådet i norske kommuner med byparlamentarisme.

Fylkeskommunal parlamentarisme med fylkesråd er hjemlet i den norske kommunelovs kapitel tre. Fylkesrådet vælges af fylkestinget og er ansvarligt overfor dette (lovens paragraf 19). Det ledes af en fylkesrådsleder. Ved en lovændring i 2012 blev det også åbnet for at fylkestinget kunne bruge den såkaldte udpegingsmetode. Ved denne udpeger fylkesordføreren en kandidat til hvervet som fylkesrådsleder, og denne står frit til at vælge sit fylkesråd. Det forudsætter at kandidaten som udpeges, er den som kan samle størst støtte i fylkestinget (lovens paragraf 19a). Fylkesrådet har det øverste ansvar for fylkeskommunens virksomhed og administration. 

Muligheden for at indføre parlamentarisme i fylkeskommunerne blev indført i 1993. Parlamentarisme og fylkesråd blev indført i Nordland i 1999 og i Hedmark, Nord-Trøndelag og Troms i 2003. Viken fik også fylkesråd da fylket blev oprettet i 2020. Oslo byråd er formelt både et kommuneråd og et fylkesråd da Oslo er både kommune og fylke.

Betegnelsen fylkesråd benyttes også om de enkelte medlemmer af et fylkesråd. Organet betegnes på norsk med grammatisk intetkøn som et fylkesråd, mens en person som er medlem af fylkesrådet betegnes med grammatisk fælleskøn som en fylkesråd (tilsvarende brugen af ordene statsråd og byråd på norsk).

Referencer

Eksterne henvisninger 

 Ole Inge Gjerald og Oddbjørn Bukve: Parlamentarisme som styringsform på regionalt nivå – frå konsensusstyre til majoritetsstyre, VF-rapport 4/2007, Vestlandforskning
Fylker i Norge
Norges politik
Drølt Skov

Drølt Skov (ty. Drülter Holz) er en skov på 130 ha i den sydøstlige del af Angel i Sydslesvig. Skoven er beliggende vest for købstaden Kappel tæt på godset Drølt. Skoven er overvejende bøgeskov, men der er også aske- og elle-træer. Der lever sikahjort i skoven. Omtrent 85 procent af skoven er privat godsskov. Driften af skoven foregår på en bæredygtig måde, så at der ikke bliver fældet mere træ end tilvæksten (→bæredygtig skovbrug). Skoven er på vegne af den slesvig-holstenske miljøstyrelse udpeget som habitatområde under det fælleseuropæiske Natura 2000-projekt. Natura 2000-områder er udpeget i for at beskytte bestemte arter og naturtyper, der er sjældne, truede eller karakteristiske for EU-landene. I administrativ henseende hører den største del under Stoltebøl, en mindre del under Kappel kommune i Slesvig-Flensborg kreds i den nordtyske delstat Slesvig-Holsten. I den danske tid hørte området under Tøstrup Sogn (Kappel Herred, Slesvig). Navnet Drølt (på dansk også Drylt) kan henføres til oldnordisk drȳgja i betydning hvad, der varer længe, drøj, stor, tæt. Selve godset hed i middelalderen Trølegaard.

Skoven er om beliggende mellem Hvidkilde med gården Stenneshøj (Stenneshöh) i syd, Kappel-Sandbæk i sydøst, Fuglsang-Tækkerhus i nordøst, Stoltebøl-Sønderskov og -Markskel i nord og Stoltebølled i vest.

Eksterne henvisninger

Noter 

Skove i Sydslesvig
Angel
Marte Mjøs Persen

Marte Mjøs Persen (født 24. april 1975) er en norsk politiker for Arbeiderpartiet. Hun var olie- og energiminister i Jonas Gahr Støres regering fra oktober 2021 til marts 2022 og arbejds- og inkluderingsminister i samme regering fra 7. marts 2022 til 16. oktober 2023. 

Hun er medlem af Stortinget valgt i Hordaland valgkreds fra 2021 og var borgmester i Bergen kommune fra 2015 til 2021. 

Fra 31. oktober 2011 var hun formand for byrådets sundheds- og socialudvalg. Persen var også leder af Arbeiderpartiet i Bergen indtil februar 2015. 

Persen var næstformand for Rød Valgallianse fra 2003 til 2007 og repræsenterede partiet i Bergen Byråd fra 2003 til 2007. Fra 2007 var hun vicerepræsentant. Hun meldte sig ud af Rød Valgallianse få måneder efter, at partiet fusionerede med Arbeidernes kommunistparti   og dannede partiet Rødt.

Referencer

Eksterne henvisninger 

Borgmestre fra Norge
Politikere fra Arbeiderpartiet
Stortingsrepræsentanter fra Arbeiderpartiet
Skovlandbrug

Skovlandbrug er en type jordbrug, hvor træer eller buske vokser omkring eller blandt afgrøder eller græsgange med dyrehold. Diversificeringen af landbrugssystemet igangsætter en mere naturlig cyklus, som minder mere om den der findes i naturlige økosystemer og starter en kæde af begivenheder, der forbedrer funktionaliteten og bæredygtigheden i landbrugssystemet. Træer kan også producerer en række brugbare produkter som frugt, nødder, medicin, træ osv.

Den bevidste kombination af ekstensivt landbrug og skovbrug har mange fordele, som langt større udbytte fra afgrøder, bedre indkomst fra flere kilder, større biodiversitet, bedre jordstruktur og sundhed samt carbonindfangning. Et studie fra University of Reading fra 2020 konkluderede at antallet af bestøvende insekter som bier, svirrefluer og lignende er dobbelt så højt i skovlandbrug, som i konventionelt landbrug.

Metoden er udbredt i områder, hvor det ellers kan være vanskeligt at have traditionelt/konventionelt landbrug, men giver mulighed for at have husdyr som bl.a. grise, geder, får eller køer, der græsser på arealer, hvor der samtidig dyrkes træer. Skovlandbrug er særligt udbytterigt i troperne, særligt i småbrug i Subsaharisk Afrika, og har fundet anvendelse i Europa og USA. I Spanien og Portugal findes såkaldte dehesaområder med græsning og træer. Skovlandbrug er ikke udbredt i Danmark.

Skovlandbrug deler principper med blandet landbrug, men kan også involvere mere komplekse skovlandbrug med hundredvis af arter. Skovlandbrug kan også bruge kvælstoffikserende planter som bælgfrugter til at regenerere nitrogenbalancen. Disse planter kan blive plantet enten simultant eller løbende.

Fodnoter

Referencer

Eksterne henvisninger 

Landbrug
Landbrug
Dehesa

En dehesa () er et multifunktionelt, landbrgussystem (en type skovlandbrug) og kulturelt landskab i det sydlige og centrale Spanien og det sydlige Portugal, hvor det er kendt som en montado. Navnet er afledt af latin defensa (indhegnet), og refere til at arealet typisk er indhegnet, og normalt bruges til græsgange.

Dehesas kan være private eller fællesejede (normalt ejet af en kommune). De bliver primært brug til græsning, og producerer en række produkter inklusive ikke-tømmerrelaterede skovprodukter som vildt, spiselige svampe, honning, kork og brænde. De bruges også til at have spansk kampkvæg og iberisk svin på. 

De primære træer er eg, normalt (Quercus rotundifolia) og korkeg (Quercus suber). Andre egetrler inkluderer melojo (Quercus pyrenaica) og quejigo (Quercus faginea), der bruges til at danne en dehesa, og sorterne afhænger af geografisk placering og højde.

Dehesaer er et menneskeskabt system, der både giver fødevarer og habitater til dyreliv til truede arter som bl.a. spansk kejserørn.

Referencer

Eksterne henvisninger 

Skov
Landbrug
Spaniens geografi
Portugals geografi
Bue og pil

Bue og pil er et skydevåben, der består af et elastisk kasteapparat (bue) og langskaftede projektiler (pile).

Bueskydning kunsten, udførelsen eller egenskaben af at bruge buer til at skyde pile med. En person, der skyder pile med en bue kaldes en bueskytte. En personer der fremstiller buer kaldes en bowyer, mens en person der fremstiller pile fletcher eller pilemager, og en person der fremstiller pilespidser i metal kaldes en pilesmed.

Mennesker har brugt bue og pil til jagt og krig længe før nedskrevet historie, og anvendelsen af bue og pil var meget udbredt i forhistoriske kulturer. Det var vigtige våben fra oldtiden og frem til Tidlig moderne tid, hvor de i stigende grad blev overflødiggjort af kraftigere og mere præcise krudtvåben, og det blev til sidst droppet helt som krigsvåben. I dag bruges bue og pil primært til jagt og bueskydning i sport.

Referencer 

Litteratur

 

Bueskydning
Eva Kristin Hansen

Eva Kristin Hansen (Født 5. marts 1973) er et  norsk politiker fra Arbeiderpartiet, der har repræsenteret Sør-Trøndelag i Stortinget siden Stortingsvalget 2005, og var Stortingspræsident i 1,5 måned fra 9. oktober til 23. november 2021, hvor posten overgik til Masud Gharahkhani.

Fra 2000 til 2002 var hun leder af AUF. På landsmødet i 2002 tabte hun en kamp mod Gry Larsen med tre stemmer. Fra 2006 er hun leder af Sør-Trøndelag Arbeiderpartiet, der har været næstformand fra 2003. Hun var medlem af byrådet i Trondheim fra 2003 til 2005 og medlem af amtsrådet fra 1995 til 1999.

Stortingskomiteer 
 2017-21: medlem af Kontrol- og forfatningsudvalg
 2013-2017: medlem af Energi- og Miljøudvalget
 2009-2013: medlem af Udenrigs- og Forsvarsudvalget
 2005-2009: medlem af Arbejds- og Socialudvalget

Eksterne henvisninger 

Politikere fra Arbeiderpartiet
Stortingsrepræsentanter fra Arbeiderpartiet
Ingvild Kjerkol

Ingvild Kjerkol (født 18. maj 1975 i Stjørdal) er en  norsk politiker fra Arbeiderpartiet. Hun har siden 2013 været stortingrepræsentant for Nord-Trøndelag. Hun sidder i Stortingets Sundheds- og omsorgsudvalget. I 2020 blev hun valgt som leder af Trøndelag Arbeiderpartiet.

Referencer

Eksterne henvisninger 

Politikere fra Arbeiderpartiet
Stortingsrepræsentanter fra Arbeiderpartiet
Bjørnar Skjæran

Bjørnar Selnes Skjæran (født 28. maj 1966 er en norsk politiker ( Ap). Fra 14. oktober 2021 til 16. oktober 2023 var han Norges fiskeri- og havminister i Regeringen Jonas Gahr Støre. Fra 6. april 2019 til 5. maj 2023 var han anden næstformand for Arbeiderpartiet. Skjæran var leder af Nordland Arbejderpartiet fra 2011 til 2019 og gruppeformand for Arbeiderpartiet fylkestinget i Nordlands Amtsråd fra 2015 til 2019. Han var borgmester i Lurøy-kommunen fra 2011 til 2015.

Referencer

Eksterne henvisninger 

Borgmestre fra Norge
Politikere fra Arbeiderpartiet
Stortingsrepræsentanter fra Arbeiderpartiet
Fiskeriministre fra Norge
Stortingets formand

Stortingets formand (norsk: Stortingets president) er et medlem af Stortinget i Norge som er valgt til at lede arbejdet i parlamentet. Formanden og fem nummererede næstformænd udgør Stortingets formandskab, som laver Stortingets arbejdsplan, fastsætter dagsorden, fordeler sager og leder Stortingets møder.

Formandskabet vælges for et år (et storting) ad gangen når Stortinget træder sammen om efteråret. Det er imidlertid normalt i nyere tid at det er de samme som vælges hvert af de fire år i en valgperiode. Formandskabet genspejler normalt partiers indbyrdes styrke og vælges sædvanligvis blandt Stortingets mest erfarne medlemmer, ofte i deres sidste periode(r). Stortingsformanden har ingen særlig myndighed efter Norges grundlov.

Formandskabet udgøres efter oktober 2021 af stortingsformand Eva Kristin Hansen (Ap), første næstformand Svein Harberg (H), anden næstformand Nils T. Bjørke (Sp), tredje næstformand Morten Wold (Frp), fjerde næstformand Sverre Myrli (Ap) og femte næstformand Ingrid Fiskaa (SV).

Selv om formanden har fulde rettigheder som stortingsmedlem, deltager hun ofte ikke i den daglige politik. Formanden er fritaget fra at være medlem af nogen af Stortingets faste udvalg. Ifølge hofrangreglementet af 1993, skal Stortingets formand sammen med statsministeren, højesteretsjustitiarius, Stortingets næstformand og regeringens medlemmer, gå og have siddeplads (gang og sæde) efter kongefamilien og andre kongelige ved officielle ceremonier og fester ved hoffet.

Referencer 

Titler
Norges politik
Parlamentsformænd
Kjersti Toppe

Kjersti Toppe (født 20. oktober 1967 i Bergen) er en norsk politiker og læge fra Senterpartiet. 

Hun har været valgt til Stortinget  fra Hordaland siden 2009. Ved stortingsvalget 2017 var hun Senterpartiets første kandidat i Hordaland. Hun har studiekompetence fra Åsane gymnas fra 1986 og en medicinsk grad fra Universitetet i Bergen fra 1992. Toppe var kommunal læge i Bremanger fra 1996 til 1997 og kommunal læge II i Bergen fra 1999 til 2000.

Referencer

Eksterne henvisninger 

Stortingsrepræsentanter fra Senterpartiet
ICD-11

ICD-11 er WHO’s nuværende klassificering af anerkendte sygdomme. ICD er forkortelse for International Classification of Diseases and Related Health Problems (dansk: Den Internationale Klassifikation af Sygdomme og Relaterede Helbredsproblemer). Den erstattede den nuværende ICD-10 den 1. januar 2022 som WHO’s standard for kodning af sundhedsoplysninger og dødsårsager. ICD-11 er ikke implementeret i Danmark, men der er planer om en implementering af en modificeret udgave. ICD-11 udvikles og opdateres årligt af Verdenssundhedsorganisationen (WHO). 

Udviklingen af ICD-11 startede i 2007 og strakte sig over et årti. Arbejdet involverede over 300 specialister fra 55 lande. med yderligere 10.000 forslag fra mennesker over hele verden. Den endelige version af ICD-11 blev første gang frigivet den 18. juni 2018 og officielt godkendt af alle WHO-medlemmer den 25. maj 2019.

Ændringer 
Der er 4 psykiatriske diagnoser, der bliver tilføjet ved indførelsen af ICD-11:

 Kompleks PTSD
 Forlænget Sorgreaktion
 Binge Eating Disorder, BED
 Gaming Disorder.

Referencer 

5. https://glennhansson.eu/ICD-11--ROOT/danmark/i/ICD-11/ICD-11-indledning.html  (Oversættelse af hele ICD-11 til Dansk - Ikke autoriseret)

 
Klassifikation
Standardiseringsorganer
Sygdomme
Regeringen Jonas Gahr Støre

Regeringen Jonas Gahr Støre er fra 14. oktober 2021 Norges regering med Jonas Gahr Støre som statsminister. Den består af Arbeiderpartiet (Ap) og Senterpartiet (Sp). Medregnet statsminister Støre har regeringen 19 ministre: 11 fra Arbeiderpartiet og 8 fra Senterpartiet.

Baggrund og regeringdannelse

Stortingvalget 2021 

Regeringskiftet skete som følge af centrum–venstresidens valgsejr ved stortingsvalget 2021. Arbeiderpartiet, Senterpartiet, Sosialistisk Venstreparti (SV), Rødt og Miljøpartiet De Grønne fik 100 mandater mod de borgerlige partiers 68 mandater, og det blev grundlag for et flertal mellem Arbeiderpartiet, Senterpartiet og Sosialistisk Venstreparti.

Sonderinger 
Den 23. september 2021 indledte Arbeiderpartiet, Senterpartiet og Socialistisk Venstreparti sonderinger i Hurdal for at klargøre hvorvidt det var grundlag for at forhandle om en flertalsregering. Seks dage senere valgte SV at trække sig fra sonderingene, efter at have konkluderet at de ikke kunne blive enige om sager som oliepolitik, emissionsreduktioner, naturbeskyttelse, skat og velfærd.

Regeringplatform 
Kort efter at Socialistisk Venstreparti trak sig fra sonderingene, meddelte Jonas Gahr Støre og Trygve Slagsvold Vedum at de ville indlede forhandlinger om en platform for en mindretalsregering bestående af Arbeiderpartiet og Senterpartiet. Samtidig valgte Støre at pege på SV som en naturlig samarbejdspartner i Stortinget. Ap og Sp blev 8. oktober 2021 enige om at danne regering, og Hurdalsplattformen blev fremlagt 13. oktober 2021.

Tiltrædelse 
Erna Solbergs regering søgte afsked 12. oktober 2021 og fungerede som forretningsministerium frem til den nye regering tog over 14. oktober 2021.

Sammensætning 

|}

Der er sket flere ændringer i regeringen. Senest 16. oktober 2023 hvor 4 ministre gik af, 2 fik nye ministerier og 5 nye ministre kom til. En af de afgåede ministre var udenrigsminister Anniken Huitfeldt som blev erstattet af Espen Barth Eide som tidligere var klima- og miljøminister.

Referencer 

Støre, Jonas Gahr
Jan Nepomnjasjtjij

Jan Aleksandrovitj Nepomnjasjtjij (; født 14. juli 1990) er en russisk stormester i skak og kommentator.

Nepomnjasjtjij er også en tidligere semiprofessionel Dota-spiller. 

I 2023 spillede han om titel skakverdensmester mod Ding Liren efter Magnus Carlsen havde frasagt sig muligheden for at forsvare titlen. Nepo tabte efter 16 spil.

Karriere

Ungdomsskak 
Nepomnjasjtjij lærte at spille skak i en alder af  år. Han vandt European Youth Chess Championship tre gange. I 2000 vandt han kategorien under 10 år, og i 2001 og 2002 kom han på førstepladsen i U12 mesterskabet.  I 2002 vandt Nepomnjasjtjij også verdensmesterskabet for unge i skak i U12-kategorien.

2010–2011 
I 2010 i Rijeka vandt Europamesterskabet i skak for enkeltpersoner med en score på 9/11.  Senere samme år i Moskva vandt han det russiske skakmesterskab, efter at have besejret Sergej Karjakin i playoff.

2021 
I april 2021 vandt Nepomnjasjtjij 2020/2021 Candidates-turneringen med 8,5/14 point (+5-2 = 7); et halvt point over andenpladsen Maxime Vachier-Lagrave.  Dette betød at han i slutningen af 2021 var udfordreren til den norske verdensmester Magnus Carlsen ved Verdensmesterskabet i Skak 2021. Han tabte kampen 7,5 - 3,5 efter 11 kampe (ud af mulige 14) uden at vinde et eneste parti. 

I sjette spil slog Nepomnjasjtjij og Carlsen verdensrekorden for det længste spil ved et verdensmesterskab. Dette spil varede 136 træk.

Referencer

Eksterne links 
 
 Jan Nepomnjasjtjij  skakspil og profil på Chess-DB.com
 Jan Nepomnjasjtjij  profil på worldchess.com
 

Jøder fra Rusland
Personer fra Brjansk
Skakspillere fra Rusland
Skakstormestre fra Rusland
I'm a Believer

"I'm a Believer" er en sang skrevet af Neil Diamond og indspillet af The Monkees i 1966 med Micky Dolenz som forsanger. Oprindeligt blev den udgivet via Screen Gems-Columbia Music (BMI), men bliver nu udgivet af Stonebridge Music/EMI Foray Music (SESAC), og administrationen er overgået til Sony/ATV Music Publishing og Universal Music Publishing Group.

Singlen, der blev produceret af Jeff Barry, nåede førstepladsen på den amerikanske Billboard Hot 100 i ugen, der endte d. 31. december 1966, og blev på denne plads i syv uger, og det blev den sidste nummer-1 single i 1996 og den bedste sælgende single i 1967. Billboard rangerede sangen som den 5.-bedste sang i 1967. Sangen var nummer 1 på UK Singles Chart i fire uger i januar og februar 1967, og den nåede førstepladsen i adskillige lande inklusive Australien, New Zealand, Canada og Irland.
Singlen blev bestilt i 1.051.280 eksemplarer allerede inden udgivelse, så den havde solgt Guld allerede 2 dage efter udgivelsen. Det er en af de færre end 40 all-time singler, der har solgt mere end 10 millioner fysiske eksemplarer på verdensplan.

Billboard beskrev sangen som "en letflyvende dans" der "vil ramme med umiddelbart indvirken."

Sangen kunne høres i fire episoder af tv-serien The Monkees i december 1966.

Hitlister

Ugentlige hitlister

Årshitlister

All-time hitlister

Smash Mouth-version 

Det amerikanske rockband Smash Mouth indspillede en coverversion af sangen i 2001 som en del af soundtracket til animationsfilmen Shrek, sammen med "All Star". Bandet udgav også sangen på deres selvbetitlede album.
Sangen blev valgt som følge af den første linje, "I thought love was only true in fairy tales", der stemte godt overens med eventyrtemaet i filmen.

Hitlister

Ugentlige hitlister

Årshitlister

Referencer

Eksterne henvisninger 
 

The Monkees
Singler fra 1966
Singler fra 2001
Sally Rooney

Sally Rooney (født 20. februar 1991) er en irsk forfatter, der er uddannet cand.mag i amerikansk litteratur ved Trinity College i Dublin i 2017. 

Hun debuterede samme år med Samtaler med venner (på dansk 2018) og har derudover skrevet Normale mennesker (2018, på dansk 2019) og Skønne verden, hvor er du (2021, på dansk samme år). Normale mennesker er udkommet på 46 sprog og er blevet til en tv-serie under samme navn. Hun skrev desuden digte som teenager, som hun fik trykt et par stykker af. I 2015 fik hun trykt et essay i Dublin Rewiev.

I forbindelse med udgivelsen af sin tredje bog nægtede hun at lade den udgive i Israel, da hun bakker op om BDS, der er en bevægelse, der støtter boykot af og sanktioner mod Israel, som hun kalder en apartheid-stat.

Priser 
Sally Rooney har modtaget følgende litteraturpriser.
 Sunday Times Young Writer of the Year, 2017
 Costa Novel Award, 2018. 
 Novel of the Year, Irish Book Awards 2018
 Waterstones Book of the Year, 2018
 Book of the Year, British Book Awards 2019.

Bibliografi 
Sally Rooney har udgivet følgende bøger.

 Samtaler med mennesker, 2018 (Conversations with friends, 2017)
 Normale mennesker, 2019 (Normal people)
 Skønne verden, hvor er du, 2021 (Beautiful world, where are you)

Referencer 

Forfattere fra Irland
Trigrad-kløften

Trigrad-kløften () er en kløft af lodrette marmorsten i Rhodope-bjergene. Det er i Smoljan-provinsen, en af de sydligste provinser i Bulgarien.

Kløften gennemskæres af Trigrad-floden, der styrter ned i hulen Djævelens hals og fremstår som en stor karstkilde . Den løber senere ud i floden Buynovska .

Kløftens vestmur når 300 meter i højden, mens den østlige strækker sig op til 300-350. De to vægge cirka 300 m fra hinanden, men kløften indsnævres til omkring 100 meter i den nordlige del. Kløften ligger 1,2 kilometer fra landsbyen Trigrad på 1.450 moh. og har en samlet længde på 7 kilometer, hvoraf selve kløften omfatter 2-3 kilometer.

Kilder og henvisninger 

 A journey to the stunning trigrad gorge and around på journeybeyondhorizon.com 
 Trigradsko Zhdrelo Schlucht på bulgarien.org 

Bulgariens geografi
Kløfter
Luis Álvarez (bueskytte)

Luis Álvarez (født 13. april 1991) er en mexicansk bueskytte. Han blev valgt til at repræsentere Mexico under sommer-OL 2012 i London, hvor han blev slået ud i anden runde.

Under sommer-OL 2020 i Tokyo vandt han bronze i mixed holdkonkurrence.

Referencer

Eksterne henvisninger 

Bueskytter fra Mexico
Bueskytter ved sommer-OL 2012
Bueskytter ved sommer-OL 2020
Olympiske bronzemedaljevindere fra Mexico
Medaljevindere ved sommer-OL 2020
Danmarks landshold i herrehåndbold

Dette er en liste over mandlige, danske håndboldspillere, som har spillet eller spiller for Danmarks håndboldlandshold. Alle spillere med 100 landskampe eller flere er med på listen. En oversigt over samtlige danske landsholdsspillere kan findes i Dansk Håndbolds landsholdsdatabase.

Spillere som er aktive i dag er markeret med fed skrift. Sidst opdateret den 8. november 2021.

Referencer 

 
Lister over personer
Alejandra Valencia

Alejandra Valencia Trujillo (født 17. oktober 1994) er en mexicansk bueskytte. Hun blev valgt til at repræsentere Mexico under sommer-OL 2012 i London, hvor hun gik videre til anden runde.

Under sommer-OL 2020 i Tokyo tog hun bronze i mixed holdkonkurrence.

Referencer

Eksterne henvisninger 
 

Bueskytter fra Mexico
Bueskytter ved sommer-OL 2012
Bueskytter ved sommer-OL 2016
Bueskytter ved sommer-OL 2020
Olympiske bronzemedaljevindere fra Mexico
Medaljevindere ved sommer-OL 2020